А для работнікаў Цэнтра культуры гэта будзе важкі ўклад у выкананне плана па платных паслугах. Тэматыка свята выбіраецца па жаданні заказчыка. Думаю, што ў першую чаргу такую магчымасць скарыстаюць бацькі, бабулі-дзядулі для правядзення дзён нараджэння сваіх дзяцей і ўнукаў ці іншых дзіцячых свят. Святкаванне можна арганізаваць у любы дзень тыдня. Першы дзень нараджэння ў сценах РЦК ужо прайшоў: бабуля пажадала адзначыць 10-годдзе любімага ўнука. На святкаванне юбіляр запрасіў амаль увесь клас – 16 чалавек. Першы “блін” комам не аказаўся. Дзеці павесяліліся ад душы, ім прапанавалі гульнявую праграму з прызамі, дыскатэку. Ёсць жадаючыя правесці сямейную ўрачыстасць і ў сакавіку.